open-index/open-wikipedia-markdown huggingface dataset:
Senatorvalget i Alaska 2010

**Senatorvalget i Alaska 2010** er et kongressvalg som avholdes 2. november 2010 i den amerikanske delstaten Alaska.

## Primærvalgene
### Demokratene og Libertarianernes primærvalg

### Republikanernes primærvalg
Primærvalget sto mellom sittende senator Lisa Murkowski og den tidligere hjelpedommeren og advokaten Joe Miller. Valget ble spennende fordi Alaskas tidligere guvernør Sarah Palin, som regnes som en av de viktigste politikerne på republikansk side i 2010, valgte å gi sin støtte til Miller. Palin utfordet i sin tid Lisa Murkowskis far, Frank Murkowski, da hun stilte til guvernørvalg i Alaska.

## Senatorvalget
Sjøl om Joe Miller vant republikanernes primærvalg, stiller sittende senator Lisa Murkowski opp som en såkalt «write-in»-kandidat. Det betyr at Alaskas befolkning kan skrive opp navnet hennes på valgseddelen om de ønsker Murkowski som sin senator.

## Referanser


## Eksterne lenker
Percy Legard

**Charles Percy Digby Legard** (født 17. juni 1906 i Saltash, død	16. februar 1980 i Ryedale) var en engelsk idrettsmann. Han deltok i sommer-OL i 1932 og 1936, og vinter-OL i 1936 og 1948. Han er den eneste brite som har deltatt i kombinert i OL. Han deltok også i VM på ski.

Legard var født i England, men bodde deretter i Sverige til han var 15 år. Tilbake i England tok han offisersutdannelse ved den britiske hærens krigsskole Sandhurst, og steg senere i gradene til oberstløytnant (lieutenant colonel).

Percy Legard ble britisk mester i skihopping i januar 1929. Mesterskapet, som ble arrangert i St. Moritz, hadde bare fire deltakere, og manglet flere av Storbritannias beste skiløpere. Legard, Guy Nixon og Colin Wyatt var de tre første britene som hoppet over 50 meter på ski. De tre deltok i VM i Oberhof i 1931, der Legard ble nummer 42 av 73 deltakere i spesielt hopp. I kombinert ble han nummer 43 av de 47 deltakerne som fullførte konkurransen. Percy Legard deltok også i VM i Sollefteå i 1934, der han ble nummer 65 av 71 deltakere i spesielt hopp.

I vinter-OL i Garmisch-Partenkirchen i 1936 deltok han i kombinert, og ble nest sist av de 46 deltakerne som fullførte konkurransen. I vinter-OL i St. Moritz i 1948 deltok han i vinterfemkamp, som var oppvisningsgren. Han ble nummer 10 av de 11 deltakerne som fullførte konkurransen.

Percy Legard deltok i moderne femkamp i sommer-OL i 1932 og 1936. I OL i Los Angeles i 1932 ble han nummer 8, etter at han vant terrengløpet på 4000 meter. I Berlin i 1936 ble han nummer 4 i terrengløpet (også 4000 meter) og nummer 19 sammenlagt.

## Referanser


## Kilder
* Sports Reference: Percy Legard 
* Tim Ashburner: *The history of ski jumping*. Quiller Press, Wykey, Shrewsbury 2003. ISBN 1-904057-15-2, s. 58-59, 68-71, 74
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Offisiell rapport for vinter-OL 1948 (fransk, s. 72-74)

## Eksterne lenker
*
Pingqiao

**Pingqiao** (forenklet kinesisk: 平桥区, pinyin: *Píngqiáo Qū*) er et bydistrikt i byprefekturet Xinyang i provinsen Henan i Folkerepublikken Kina. Det har et areal på 1.889 km² og teller ca. 760.000 innbyggere (2002). 

## Arkeologi
I bydistriktet ligger kommunen Changtaiguan (长台关乡), som er av stor betydning for arkeologien, på grunn av utgravningene på funnstedet Changtaiguan Chumu (长台关楚简, «Chugravene ved Changtaiguan»). I 2006 ble kommunenavnet Changtaiguan endret til Changtai (长台乡).

Utgradningene fant sted i 1957 og 1958, og i Chu-gravene ble det blant annet funnet bambustekster, lakkvarer og musikkinstrumenter. Det var funnet to graver fra De stridende staters tid. Særlig interesse vakte de konfucianske tekstene fra grav 1. Det ble funnet over hundre beskrevne bambustavler. En av tekstene var et «gravinventar» 
(*qiǎncè*, 遣策) hva alt som var blitt lagt ned i graven var oppregnet.

## Eksterne lenker
* Infoside
Giovanni Battista Contini

**Giovanni Battista Contini** (født 1641 i Roma, død 1723 i Roma) var en italiensk arkitekt under barokkperioden. Contini var elev av Bernini.

Contini var 1683-1719 principe (direktør) for *[[Accademia di San Luca]]*.

## Bygging i Roma (utvalg)
* 1671 – *Cappella di Santa Caterina*, Santa Sabina, Aventinerhøyden
* ca. 1671 – Santa Maria della Visitazione e San Francesco di Sales, Trastevere (verdsliggjort)
* 1675 – Santa Maria Annunziata delle Turchine, Esquilinhøyden (usikker opphavsmann; verdsliggjort)
* 1670-tallet – Palazzo Chigi, Piazza Colonna (siden 1961 er det bosted for Italias statsminister)
* 1670-tallet – Sidekapell, Santa Maria del Suffragio, Via Giulia
* 1684 – Høyalteret, Sant'Ivo alla Sapienza
* 1714-1721 – Santissime Stimmate di San Francesco

## Referanser


## Eksterne lenker
*
Zheng Zhengqiu

**Zheng Zhengqiu** (kinesisk: 郑正秋, egentlig **Zheng Fangze**; født 25. januar 1889 i Shanghai i Kina, død 16. juli 1935 samme sted) var en kinesisk filmmanusforfatter og regissør. Han regnes som en av pionerene innen kinesisk film. Han var med på å grunnlegge filmstudioet Mingxing i Shanghai i 1922. Han var involvert i produksjonen av 53 filmer.

Zheng Zhengqiu var politisk venstreorientert, likesom mange andre kinesiske kinofolk i denne tiden.

## Filmer i utvalg
* *Sister Flowers* (1934)
* *Twin Sisters II* (1934)
* *chun shui qing bo* (1933)
* *Re xie zhong hun* (1933)
* *The Heroine in Black* (1928)
* *White-Cloud Pagada* (1928)
* *The Lady's Lover* (1928)
* *Imperial Concubine Yang of Beijing* (1927)
* *The Tablet of Blood and Tears* (1927)
* *[[Arbeiderens kjærlighet]]* (1922)
* *[[Lao gong zhi ai qing]]* (1922)
* *[[The Difficult Couple]]* (1913)

## Referanser


## Eksterne lenker
*
Carlo de Dominicis

**Carlo de Dominicis** (født 26. februar 1696 i Roma, død 2. oktober 1758 i Roma) var en italiensk arkitekt i seinbarokken.

## Biografi
De Dominicis arbeidet til å begynne med under arkitekten Filippo Raguzzini og tillegnet seg et borrominisk formspråk, som sees på blant annet fasaden til kirken Santi Celso e Giuliano (1733). På fasaden arbeidet de Dominicis med konvekse og konkave former og brutte pediment.

Ved Piazza Colonna renoverte de Dominicis kirken Santi Bartolomeo e Alessandro dei Bergamaschi og laget blant annet fasadens kroneformede kurvelinje pediment. I det nordlige Trastevere oppførte han i 1740 kirken Sant'Eligio dei Sellai (revet 1902) med en uvanlig kuppel med spontak.

I kirken Sant'Agata dei Goti har de Dominicis utført kardinal Carlo Bichis (1638–1718) gravmonument.

De Dominicis tilskrives også fasaden til den romanske nasjonens kirke, San Salvatore delle Coppelle.

## Referanser


## Kilder
* Blunt, Anthony, *Guide de la Rome baroque*. Paris: Éditions Hazan 1992. ISBN 2-85025-265-4
* Mallory, Nina A., *Roman Rococo Architecture from Clement XI to Benedict XIV (1700–1758)*. New York: Garland Publishing 1977. ISBN 0-8240-2710-8
Sun Yu

**Sun Yu** (tradisjonell kinesisk: 孫瑜; forenklet kinesisk: 孙瑜; pinyin: *Sūn Yú*, født 21. mars 1900 i Chongqing i Kina, død 11. juli 1990 i Shanghai) var en kinesisk filmregissør. Særlig i 1930-årene ble han kjent for sine sosialistiske filmer.

Sun Yu fikk sin høyere utdannelse ved Tsinghuauniversitetet i Beijing og så i 1920-årene innen drama på University of Wisconsin-Madison og Columbia University.

I begynnelsen av 1930-tallet begynte Yu å arbeide ved det venstreorienterte filmstudioet Lianhua i Shanghai, der han skulle komme til å bli en av de sentrale blant de sosialt engasjerte regissørene, sammen med blant annet Cai Chusheng og Fei Mu.

I 1950-årene ble han deportert på ordre av Mao Zedong, og hans karriere var over. Han døde i Shanghai i 1990.

## Referanser


## Litteratur
* Li Cheuk-To: «A Gentle Discourse on a Genius: Sun Yu», i *Cinemaya: The Asian Film Magazine*, Vol. II, 1991, s. 53-63, ISSN 0970-8782
* Paul G. Pickowicz: «The Theme of Spiritual Pollution in Chinese Films of the 1930s», i  *Modern China* 17(1), Januar 1991, s. 38-75, 
* Derek Elley: «Peach Blossom Dreams: Silent Chinese Cinema Remembered», i *Griffithiana*, October 1997, s. 127-180, 
* Sun Yu: *Yinhuifanzhou: hui yi wo di yi sheng*. Shanghai: Shanghai wen yi chu ban she: Xin hua shu dian jing xiao, 1987
* Jay Leyda: *Dianying: An Account of Films and the Film Audience in China*. Cambridge, Mass: MIT Press, 1972, ISBN 0-262-12046-1
* Li Suyuan: *Chinese Silent Film History*, tr. Wang Rui et al. Beijing: China Film Press, 1997, ISBN 7-106-01259-9
* Yingjin Zhang og Zhiwei Xiao, red.: *Encyclopedia of Chinese Film*. London: Routledge, 1998, ISBN 0-415-15168-6

## Eksterne lenker
* 
* 
*  Sun Yu og nasjonal film
*  Biografi
*  Filmografi
Jacob Ager Laurantzon

**Jacob Ager Laurantzon** (født 7. januar 1878, død 17. september 1965) var en norsk offiser. 

Han var norsk militærattaché i Helsingfors 1924–1925, kommanderende offiser fra 1926, generalinspektør i artilleriet 1932–1935, og generalmajor og sjef for 5. divisjon (med sete i Trondheim) 1935–1940. 

Under andre verdenskrig, 9. april 1940, gav han klar instruks om at det ikke skulle tas opp kamp mot tyskerne, og ønsket dessuten å melde seg for den tyske kommandanten i Trondheim. Det sistnevnte ble avverget av fylkesmann Håkon Five i Nord-Trøndelag, og Five og oberstene Getz og Wettre fikk fjernet Laurantzon fra stillingen 27. april. 

I rettsoppgjøret etter krigen ble Laurantzon dømt til 60 dagers vaktarrest for grov uforstand i tjenesten, men ble også frikjent for mer alvorlige anklager om forsømmelse eller overtredelse av tjenesteplikt.

Han var far til sivilagronom Trygve Dehli Laurantzon.

## Referanser
Jakob von Uexküll

**Carl Wolmar Jakob von Uexküll** (født 19. august 1944 i Uppsala) er en tysk-svensk filantrop, filatelist, forfatter, politiker og tidligere medlem av Europaparlamentet for De grønne i Tyskland, grunnlegger av Right Livelihood Award (1980), grunnlegger av World Future Council (2004) og grunnlegger av Den estiske renessanseprisen (1993).

Han tilhører en tysk-baltisk adelsfamilie som flyktet fra Estland etter første verdenskrig, og er barnebarn av biologen og filosofen Jakob Johann von Uexküll, en av det 20. århundres mest kjent zoologer. Faren Gösta von Uexküll var journalist og bl.a. aktiv i anti-atomvåpenbevegelsen på 60-tallet. Han kom til Sverige som flyktning fra naziregimet, men reiste senere tilbake til Vest-Tyskland. Jakob von Uexküll vokste opp i Hamburg, har både tysk og svensk statsborgerskap, og studerte filosofi, statsvitenskap og økonomi ved University of Oxford (Christ Church, Oxford), hvor han tok mastergrad i 1966.

Jakob von Uexküll ble tidlig opptatt av miljøspørsmål, og foreslo for Nobelstiftelsen at den skulle opprette en eller to miljøpriser. Dette forslaget ble avvist. Han arvet en meget betydelig og verdifull frimerkesamling og begynte å handle med frimerker; disse verdiene gjorde det mulig for ham å opprette Right Livelihood Foundation og Right Livelihood Award i 1980, da han donerte en million dollar til formålet. Prisen framstilles av utdelerne selv også som *Den alternative Nobelprisen*. Den har siden 1985 blitt utdelt i Riksdagshuset i Stockholm. Den gis for fortjenester for humanitære, sosiale og økologiske prosjekter som bidrar til en bedre verden.

Jakob von Uexküll var medlem av Europaparlamentet for De Grønne i Tyskland fra 1984 til 1989. Han har fått en rekke priser og utmerkelser selv. 

## Referanser


## Eksterne lenker
* 
*
Leiv Mjeldheim

**Leiv Mjeldheim** (født 26. januar 1929 i Arna, død 12. oktober 2011) var en norsk historiker. 

Han tok magistergraden i statsvitenskap i 1953. Han var utenriksmedarbeider i *[[Bergens Tidende]]* 1955–1966, universitetslektor i historie ved Universitetet i Bergen fra 1966, og professor samme sted 1975–1996. Hans fagområde var særlig norsk politisk historie og partiforhold.

Mjeldheims viktigste verk som historiker var to store bind om Venstres historie fra etableringen til 1940 – *Folkerørsla som vart parti. Venstre frå 1980-åra til 1905* og *Den gylne mellomvegen. Tema frå Venstres historie 1905 – 1940*. Han skrev også en studie av partiet under valgordningen av 1905/06: *Parti og rørsle. Ein studie av Venstre i landkrinsane 1906-1918*. Boken er detaljrik og veldokumentert med grunnlag i kilder fra en rekke arkiver, både lokalt og nasjonalt. 

Mjeldheim skrev om sitt lokalmiljøs historie og ledet arbeidet i Arna bygdeboknemd. 

Mjeldheim var dessuten forfatter og medforfatter til flere lærebøker i samfunnsfag og politikk.

## Bibliografi
* *Ministeriet Konow 1910–12. Ein studie i parlamentarisme og partipolitikk* (1955)
* *Politiske prosessar og institusjonar* (1969)
* *Det politiske system* (1971)
* *Parti og rørsle* (1978)
* *Folkerørsla som vart parti.* *Venstre frå 1880-åra til 1905* (1984)
* *Den gylne mellomvegen* (2006)

## Litteratur
* Leiv Mjeldheim i Store norske leksikon
Stephen J. Walton

**Stephen John Walton** (født 16. mai 1958 i Leicester, England) er en britiskfødt nynorsk-ekspert og forfatter. Han er siden 2015 professor i kulturfag på Høgskolen i Telemark.

## Utdannelse og doktorgrad
Walton studerte nordisk på University College London og tok doktorgraden på Ivar Aasen og nasjonalromantikken ved University of Cambridge (1986). 

## Akademisk virke
Han var ansatt på University College London fra 1983 til 2003, først som universitetslektor, senere dosent og så professor i norsk. Etter 1984 har han hvert år undervist på Den internasjonale sommerskole på Universitetet i Oslo. Walton har også undervist i norsk på Polytechnic of Central London og på University of Surrey. 

På slutten av 1980-tallet arbeidet han på Agder distriktshøgskole som førsteamanuensis i fagoversetting. I 1997 ble han ansatt som professor II i nynorsk skriftkultur på Høgskolen i Volda. Han ble Norges første professor i nynorsk skriftkultur, og leder for Ivar Aasen-instituttet. Fra 2003 til 2006 var Walton leder for prosjektet «Det opne språket», finansiert av Norges forskningsråd. Han har også vært leder for to Nordplus-nettverk.

## Priser og utmerkelser
I 2009 fikk han Språkprisen, tildelt for god bruk av nynorsk i sakprosa. Den fikk han for bøkene *Den teksta versjonen. Amerikanisering og modernitetens intellektuelle* og *Skaff deg eit liv. Om biografi*. For den siste boka fikk han også Melsom-prisen, tildelt samme året. Etter å ha gitt ut sin første roman mottok han i 2012 Norlis debutantpris.

## Annet
Walton er en aktiv språk- og samfunnsdebattant. Han skriver blant annet jevnlig i avisen *[[Dag og Tid]]* og i *[[Klassekampen]]*.

Han er bosatt i Telemark.
 
## Bibliografi
* 1987: *Farewell the spirit craven : Ivar Aasen and national romanticism*, Samlaget. ISBN 9788252130256
* 1991: *Ivar Aasens nedre halvdel*, Samlaget. ISBN 9788252138221
* 1996: *Ivar Aasens kropp*, Samlaget. ISBN 9788252145311
* 2006: *Den teksta versjonen. Amerikanisering og modernitetens intellektuelle*, Samlaget. ISBN 9788252169430
* 2008: *Skaff deg eit liv. Om biografi*, Samlaget. ISBN 9788252171433
* 2012: *Roadmovie. Manuset* (roman), Aschehoug. ISBN 9788203351471

## Referanser


## Eksterne lenker
*  Omtale av Walton på Samlagets sider
*  Presentasjon av Stephen J. Walton i Forfatterkatalogen på Forfattersentrums nettsider
HVDC Gezhouba-Shanghai

**HVDC Gezhouba–Shanghai** er et høyspent likestrømsoverføringssystem mellom Gezhouba og Nanqiao nær Shanghai i Folkerepublikken Kina satt i drift i 1989.
HVDC Tre kløfter-Changzhou

**HVDC Tre kløfter-Changzhou** er et høyspent likestrømsoverføringssystem mellom De tre kløfters demning og Zhengping i byprefekturet Changzhou vest for Shanghai i Folkerepublikken Kina satt i drift i 2003.
Alle elsker en hodeløs kvinne

***Alle elsker en hodeløs kvinne*** er Knut Faldbakkens første kriminalroman, som ble utgitt på Gyldendal forlag i 2002. Hovedpersonen i boka er den suspenderte og alkoholiserte politietterforskeren Peter Mandt, og historien begynner med at Mandt finner et lik på Aker Brygge i Oslo.

## Mottagelse
*[[NRK]]*s litteraturanmelder Leif Ekle kalte boka «drepende ordinær», og mente den manglet «dybde og finesse». *[[Dagbladet]]*s anmelder Inger Bentzrud mente fortellingen var «uten hode og hale», og beskrev persongalleriet som sjablongmessig og karikert, med et univers der eksempelvis politimennene var «så farseaktig dumme at de knapt kan spise med kniv og gaffel.».

## Referanser
Turneren

***Turneren*** er en roman av Knut Faldbakken, og er hans andre kriminalroman. Hovedpersonen i boka er overbetjent Jonfinn Valmann ved Hamar politikammer. Dette er den første romanen hvor leseren blir introdusert til Valmann-karakteren som går igjen i flere av Faldbakkens senere kriminalromaner. I *Turneren* oppdager Valmann raskt at pensjonistmiljøet i byen ved Mjøsa er å sammenlikne med et erotisk ormebol. Mistenkelige dødsfall blant byens eldre garde må etterforskes.

Boka ble utgitt på Gyldendal forlag i 2004.

## Eksterne lenker
* Turneren  – Omtale av boken på gyldendal.no
HVDC Tre kløfter-Shanghai

**HVDC Tre kløfter-Shanghai** er et høyspent likestrømsoverføringssystem mellom De tre kløfters demning og Shanghai i Folkerepublikken Kina.
Verdensmesterskapet på skøyter, allround

**VM på skøyter, allround** er et verdensmesterskap i hurtigløp på skøyter som arrangeres årlig av Det internasjonale skøyteforbundet (ISU) for både damer og herrer. Det gås fire distanser;  herrer går 500 meter, 1&nbsp;500 meter, 5&nbsp;000 meter og 10&nbsp;000 meter og damene går 500 meter, 1&nbsp;500 meter, 3&nbsp;000 meter og 5&nbsp;000 meter. Tidene omregnes til 500-meterstider og legges sammen. Løperen med laveste totaltid (poengsum) er mester.

*VM på skøyter, allround for herrer
*VM på skøyter, allround for damer
HVDC Yunnan-Guangdong

**HVDC Yunnan-Guangdong** er et høyspent likestrømsoverføringssystem mellom Chuxiong i Yunnan og Zengcheng i Guangzhou i provinsen Guangdong i Folkerepublikken Kina satt i drift i 2009.
Grensen (roman)

***Grensen*** er en roman av Knut Faldbakken, og er hans tredje kriminalroman. Hovedpersonen i boka er, som i Faldbakkens forrige krim Turneren, overbetjent Jonfinn Valmann ved Hamar politikammer. I Grensen tar Valmann for seg det kriminelle miljøet rundt svenskegrensen i de sørlige delene av Hedmark og Värmland på den svenske siden. Kriminaliteten i området er i ferd med å bli råere og mer alvorlig.

Boka ble utgitt på Gyldendal forlag i 2005. Den er også oversatt til svensk, dansk og russisk.

## Eksterne lenker
* Grensen  – Omtale av boken på gyldendal.no
Nattefrost (bok)

***Nattefrost*** er en roman av Knut Faldbakken, og er hans fjerde kriminalroman. Hovedpersonen i boka er overbetjent Jonfinn Valmann ved Hamar politikammer. I denne romanen rulles det skjulte livet til en av Hamars finere familier opp. Familiemedlemmene var tidligere kjenninger av Valmann. Overbetjenten får derfor ikke etterforske saken og må i stedet ta en annen drapssak som dukker opp. I boka utvikler samtidig Valmanns forhold til kollegaen Anita Hegg seg ytterligere fra sist gang, romanen Grensen.

Boka ble utgitt på Gyldendal forlag i 2006. Den er også oversatt til svensk og russisk.

## Eksterne lenker
* Nattefrost  – Omtale av boken på gyldendal.no
Colin Wyatt

**Colin William Wyatt** (født ca. 1909, død 1975 i Guatemala) var en britisk skiløper, friluftsmann og dokumentarforfatter. Han ble tre ganger britisk mester på ski, og deltok i ski-VM i 1931. Han var også sommerfuglsamler og entomolog.

Som representant for Cambridge vant han universitetskampen på ski mellom Cambridge og Oxford i 1928 og 1929. Han deltok i de internasjonale studentlekene i Davos i januar 1930, der det britiske laget ble nummer 2. Han vant utforrennet under den britisk-sveitsiske universitetskampen i 1931, og vant begge de to første offisielle slalåmrennene i Norge, som ble arrangert i 1933.

Sammen med Guy Nixon og Percy Legard deltok Wyatt i ski-VM i Oberhof i 1931, der han ble nummer 40 av 73 deltakere i spesielt hopp. De tre var for øvrig de første britene som hoppet over 50 meter på ski. Under Morven Cup i Olympiabakken i St. Moritz i 1931 satte Colin Wyatt britisk rekord med 57,5 meter. I 1933 var han den første brite som deltok offisielt i Holmenkollen.

Etter karrieren som aktiv idrettsmann besteg han flere fjell på ski. Han fotograferte og skrev bøker om disse turene.

Colin Wyatt bodde i Australia fra august 1939 til januar 1947, og brukte der mye av fritiden til å samle sommerfugler. I mai 1947 ble han dømt i England for å ha stjålet rundt 1600 sjeldne sommerfugler fra flere museer i Australia. Wyatt innrømmet tyveriet, og fikk en bot på 100 britiske pund. Han fortsatte å dyrke sommerfuglhobbyen resten av livet.

Wyatt døde i en flyulykke i Guatemala i 1975. Etter hans død ble sommerfuglsamlingen hans solgt til Staatliches Museum für Naturkunde i Karlsruhe i Vest-Tyskland.

## Bibliografi
* 1952 – *The call of the mountains*
* 1955 – *Going wild*

## Referanser


## Litteratur
* Tim Ashburner: *The history of ski jumping*. Quiller Press, Wykey, Shrewsbury 2003. ISBN 1-904057-15-2, s. 58-59, 68-72, 75
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 149
* Roger Laurence Kitching: *[http://books.google.no/books?id=cTFychx78QIC&lpg=PA16&ots=prpTfEZ57b&dq=entomologist%20%22Colin%20Wyatt%22&pg=PR4#v=onepage&q&f=false Biology of Australian butterflies]*. CSIRO, Collingwood 1999. ISBN 0-643-05027-2, s. 16-17 (forhåndsvist på Google Books)
* The Sydney Morning Herald: Butterfly theft - Colin Wyatt fined (22. mai 1947)
* The Sydney Morning Herald: The strange case of the stolen butterflies (6. september 1947)
Arkeologiåret 1607

**Arkeologiåret 1607** er en oversikt over blant annet utgravninger, fødte og avdøde personer med tilknytning til arkeologi i 1607.

## Utforskninger

## Utgravninger

## Funn

## Publiseringer
*Johann Jacob Grasser utgir *De antiquitatibus Nemausensibus dissertatio* (om romerske antikviteter fra Nîmes)

## Andre hendelser

## Fødsler

## Dødsfall
*16. oktober – Henry Lyte, engelsk botaniker og antikvar (født ca. 1529)

## Referanser
James Hepburn, 4. jarl av Bothwell

**James Hepburn** (født cirka 1536, død 14. april 1578) var en skotsk adelsmann, kjent som ***jarlen av Bothwell***. Han endte sitt liv som statsfange i Danmark. 

Han er den antatte gjerningsmannen for mordet på Maria Stuarts mann lord Darnley i 1567. Han ble gift med henne etterpå, noe som vakte så stor oppmerksomhet at hun måtte abdisere fra Skottlands trone. Hepburn flyktet til Norge, hvor han ble arrestert for brudd på et tidligere ekteskapsløfte til en norsk adelsdame, Anna Rustung, datter av Christoffer Trondsen. Fra 1567 var Hepburn statsfange i Danmark, blant annet på Malmøhus, men det meste av tiden på Dragsholm slott, hvor han satt fengslet fra 1573 til sin død i 1578. Han ble bisatt i Fårevejle kirke, hvor et mumifisert lik har helt siden 1858 blitt ansett å være hans.

## Liket
I mai 2006 ble det uenighet om jarlens endelige hvilested. I Skottland ønsket en av jarlens etterkommere å få jarlen tilbake til fødelandet. Det var likevel ingen i Danmark som mente at dette var en god idé. Jarlen av Bothwell oppfattes både som en del av områdets og av Danmarks kultur og historie. Det sies at jarlen av Bothwell hjemsøker Dragsholm slott.

## Referanser
Tyvene

***Tyvene*** er en roman av Knut Faldbakken, og er hans femte kriminalroman. Igjen møter vi den sindige overbetjenten Jonfinn Valmann ved Hamar politikammer. Her får Valmann besøk av en ung slektning, Konrad Walmann, som vil ha hjelp til å spore opp en annen slektning. Noen dager senere blir Konrad funnet død i Oslo under uklare omstendigheter, og overbetjenten starter en personlig etterforskning parallelt med Oslo-politiet som ikke vil ha noen innblanding fra Valmann.

Boka ble utgitt på Gyldendal forlag i 2007. Den er også oversatt til svensk.

## Eksterne lenker
* Tyvene – Omtale av boken på gyldendal.no
Senskade

***Senskade*** er en roman av Knut Faldbakken. Boka er hans sjette kriminalroman og den femte med den sindige overbetjenten Jonfinn Valmann ved Hamar politikammer som hovedperson.  Nå må Jonfinn Valmann og kollegene hans i Hamar-politiet oppklare hva som skjedde den dagen fortiden innhentet nåtiden.  Det hele starter med at en kvinne blir funnet voldtatt og drept. Det finnes to mistenkte, og det er de "klassiske" eksmann og elsker.

Boka ble utgitt på Gyldendal forlag i 2008. Den er også utgitt på dansk og russisk.

*Senskade* ble godt mottatt av mange litteraturkritikere.

## Referanser


## Eksterne lenker
* Senskade – Omtale av boken på gyldendal.no
Fårevejle Kirkeby

**Fårevejle Kirkeby** er en liten by på Nordvest-Sjælland med 728 innbyggere (2023). Byen er naboby til Fårevejle Stationsby og befinner sig i Odsherred kommune, Region Sjælland.

I krypten under Fårevejle kirke ligger en kiste med Jarlen av Bothwells jordiske levninger.

## Referanser
Arkeologiåret 1522

**Arkeologiåret 1522** er en oversikt over blant annet utgravninger, fødte og avdøde personer med tilknytning til arkeologi i 1522.

## Utforskninger

## Utgravninger

## Funn

## Publiseringer

## Andre hendelser

## Fødsler
*Ca. 1523 – Girolamo Maggi, italiensk akademiker, jurist, dikter, militær ingeniør, byplanlegger, filolog, arkeolog og matematiker (død 1572)

## Dødsfall
...
Filip V av Frankrike

**Filip V av Frankrike** (*Filip den lange*; fransk *Philippe V*, *Philippe le Long*; født 1292 i Paris, død 3. januar 1322 i Longchamps) var konge av Frankrike, 1316–1322, konge av Navarra 1316–1322. Andre sønn av Filip IV av Frankrike og Johanna I av Navarra, bror av Ludvig X av Frankrike og Karl IV av Frankrike.

I 1307 giftet han seg med Johanna II av Burgund (1292–1330). Hun var datter og arving av grev Otto IV av Burgund. De fikk fire døtre og to sønner:

*Johanna (1308–1349). Grevinne av Burgund og Artois, gift med Eudes IV av Burgund. Grevskapet og hertugdømmet Burgund var forent gjennom deres ekteskap.
*Margaret (1310–1382). Gift med Ludvig I av Flandern. 
*Isabelle (ca. 1312–1348). Gift med Guigues VIII de La Tour du Pin, Dauphin de Viennois.
*Blanche av Frankrike, 1313–1358, døde ugift og uten barn.
*Filip, 1313–1317.
*Louis, levde 1316–1317
*En datter, født 1322.

## Referanser


## Eksterne lenker
* 
* 
*  Nordisk Familjebok
Totem (roman)

***Totem*** er en roman av Knut Faldbakken, og er hans sjuende kriminalroman. Dette er sjette bok hvor overbetjent Jonfinn Valmann ved Hamar politikammer er hovedpersonen. En fremmed mann med tvilsomt utseende går av toget på stasjonen i Hamar, og han har tydeligvis aldri vært der før. Dagen etter blir han drept i en jernvarehandel og Valmann tar saken.

Store deler av handlingen utspiller seg i Hamar sentrum og bortover Ridehusstranda mot Domkirkeodden.

Boka ble utgitt på Gyldendal forlag i 2009 og ble nominert til Bokhandlerprisen. Den er også oversatt til dansk.

## Referanser


## Eksterne lenker
* Totem  – Omtale av boken på gyldendal.no
Myklebustdalselva

**Myklebustdalselva** (også kalt *Myklebustelva*) er ei elv som renner fra Myklebustdalen til Byrkjelo i Gloppen kommune i Vestland. Elva har utløp fra Sanddalsvatnet, renner gjennom det grunne Lonevatnet, før den faller ned til Byrkjelo og munner ut i Breimselva. Elva er nederste strekning i vassdraget med samme navn.

Byrkjelo kraftverk nytter fallet i elva og ligger nærmere Byrkjelo sentrum.

## Referanser
Johanna II av Burgund

**Johanna II av Burgund** (født 15. januar 1292, død 21. januar 1330) var dronning av Frankrike og Navarra gjennom sitt ekteskap med Filip V av Frankrike. Hun var selv regjerende  monark (grevinne) av Burgund.

Etter at Johanna ble enke i 1322 bosatte hun seg på sine egne eiendommer. I sitt testamente stiftet hun et universitet i Paris. 

I sitt ekteskap med Filip fødte hun følgende barn:

*Johanna (1308–1349). Grevinne av Burgund og Artois, gift med Eudes IV av Burgund. Grevskapet og hertugdømmet Burgund var forent gjennom deres ekteskap.
*Margaret (1310–1382). Gift med Ludvig I av Flandern. 
*Isabelle (ca. 1312–1348). Gift med Guigues VIII de La Tour du Pin, Dauphin de Viennois.
*Blanche av Frankrike, 1313–1358, døde ugift og uten barn.
*Filip, 1313–1317.
*Louis, levde 1316–1317
*En datter, født 1322.

## Referanser


## Eksterne lenker
* 
*
Arkeologiåret 1520

**Arkeologiåret 1520** er en oversikt over blant annet utgravninger, fødte og avdøde personer med tilknytning til arkeologi i 1520.

## Utforskninger

## Utgravninger

## Funn

## Publiseringer

## Andre hendelser

## Fødsler
* 1520 eller 1535 – Étienne Dupérac, fransk kunstmaler, tegner og gravør, topograf og antikvar (død 1604)

## Dødsfall
...
Filip VI av Frankrike

**Filip VI av Frankrike** (fransk: Philippe VI de Valois; født 1293, død 22. august 1350) var sønn av Karl av Valois og Margrete av Anjou. Konge av Frankrike 1328–1350. 

Han giftet seg i 1313 med Johanna av Burgund. Etter hennes død i 1348 giftet han seg på nytt med  Blanka av Navarra. Sønnen Johan var fra første ekteskap.

## Referanser


## Eksterne lenker
* 
* 
*  Nordisk Familjebok
Store Sommarøya

**Store Sommarøya** er ei øy i Tromsø kommune i Troms. Øya ligger mellom Kvaløya og Hillesøya og det er broforbindelse til begge naboøyene. Bebyggelsen på Store Sommarøy er en del av fiskeværet og tettstedet Sommarøy.
Fårevejle Stationsby

**Fårevejle Stationsby** er en liten by på Nordvest-Sjælland i Odsherred kommune, Region Sjælland. Den har 1&nbsp;849 innbyggere (2023). Byen er naboby til Fårevejle Kirkeby med cirka to kilometer imellom de to byene. Begge ligger i den nå tørrlagte Lammefjord.

## Referanser
Andenes (Gloppen)

**Andenes** er en gård i Gloppen kommune. Navnet kan komme av beliggenheten øst for Anda. Anda er en halvøy mellom Gloppefjorden og Nordfjorden som er et markant landemerke i området. Gården ligger på nordøstsiden av Gloppefjorden omtrent åtte kilometer fra Sandane.

## Etymologi
Navnet «Anda» har ukjent opphav. Det kan komme av at områdets profil, best sett fra sørsiden av Gloppefjorden. Området har form som minner om ei and, der hals, hode er området ved ferjekaia og nebbet mot fyret lengst i vest, mens kroppen er en skogkledd ås tilhørende gårdene på Hjelmeset.

Navnet kan også komme av «amd» eller «ama» av gni/skure, slik lignende navn er forklart i Nord-Norge.

## Kjente personer fra Andenes
Personer i Norge med etternavnet Andenes  har gjerne sitt opphav fra denne gården. Det samme gjelder personer med etternavn med skrivemåten Andenæs. Den kjente familien til Johs. Andenæs har navn og røtter fra Andenes i Gloppen, selv om familien flyttet til Stryn på slutten av 1800-tallet.
Håndballspilleren June Andenæs er født og oppvokst på Andenes i Gloppen.

## Se også
* Andenes (andre betydninger)
* Andenæs

## Referanser


## Eksterne lenker
* Bergen Offentlege Bibliotek, ''Nordfjord frå gamle dagar til no''
Storevatnet

**Storevatnet** kan vise til en rekke innsjøer og vann i Norge:

*Storevatnet (Flora) – i Flora kommune i Sogn og Fjordane
*Storevatnet (Austredalen i Gloppen) – i Austredalen i Gloppen kommune i Sogn og Fjordane
*Storevatnet (Vestredalen i Gloppen) – i Vestredalen i Gloppen kommune i Sogn og Fjordane
*Storevatnet (Høyanger) – i Høyanger kommune i Sogn og Fjordane
*Storevatnet (Jølster) – i Jølster kommune i Sogn og Fjordane
*Storevatnet (Tysvær) – i Tysvær kommune i Rogaland
*Storevatnet (Hægebostad) – i Hægebostad kommune i Vest-Agder
*Storevatnet (Lyngdal) – i Lyngdal kommune i Vest-Agder
*Storevatnet (Hemsedal) – i Hemsedal kommune i Buskerud
*Storevatnet (Lom) – i Lom kommune i Oppland
Kappemoskeen

**Kappemoskeen** (Pashto: **خرقه شريفه‎ Kherqa Sharīfa**) er en moské i Kandahar som blir regnet som et av de helligste stedene for muslimer i Afghanistan, og er blitt kalt «hjertet av Afghanistan». Moskéen er viet til Muhammads kappe, som ligger bevart på innsiden. 
Bygningens eksteriør består av grønn marmor fra Lashkar Gah, med flislagte flater og forgylte bueganger. Kappen som gir moskeens dens navn ligger innelåst inne i bygningen, og kan bare sjelden ses. Den ble gitt til Ahmed Shah Durrani av emiren av Bukhara i 1768 som del av en avtale.

## Referanser
Liv Bredal

**Liv Helen Bredal** (født 14. februar 1919, død 25. november 2011 i Bærum) var en norsk filmskuespiller fra Stavanger. Hun giftet seg med dukkefilmskaperen Ivo Caprino i 1942, og konverterte til katolisismen. Hun er moren til Remo Caprino og Ivonne Caprino.

## Filmografi

## Referanser


## Eksterne lenker
*
Little Red Album

***Little Red Album*** var et musikkalbum med Subway Suck i 1979. Dette ble bandets første og siste plateutgivelse.

## Sporliste

# «I Have Been In Paradise» (Hans Aafløy)
# «Back to Life» (Hans Aafløy)
# «You and Me» (Hans Aafløy/Dag Ingebrigtsen)
# «Split the Band» (Hans Aafløy/Dag Ingebrigtsen)
# «With a Knife» (Dag Ingebrigtsen)
# «Tombola Doll» (Dag Ingebrigtsen)
# «Just In Time» (Hans Aafløy)
# «Tomorrow's Gonna Come» (Erlend Antonsen)
# «When I Die» (Erlend Antonsen)
# «The Pain of Bein' In Love» (Dag Ingebrigtsen/Erlend Antonsen/Hans Aafløy)

## Medvirkende
### Subway Suck
* Dag Ingebrigtsen - sang, låtskriver, arrangement
* Hans Aafløy - vokal, gitar, keyboard, låtskriver, arrangement 
* Jarl Mosand - vokal, bass, keyboard, arrangement
* Erlend Antonsen - trommer, perkusjon, låtskriver, arrangement
### Øvrige
* Inge Holst Jacobsen - produsent, tekniker
* Arve Kjersheim - fotograf
* Morten Andersen - fotograf
* Harald Karlsen - coverdesign/artwork 
## Eksterne lenker
* Little Red Album
Anna av Bretagne

**Anna av Bretagne** (født 25. januar 1477 i Nantes i Frankrike, død 9. januar 1514 i Blois) var monark (hertuginne) av Bretagne og Frankrikes dronning og tidvis regent under to forskjellige konger; Karl VIII av Frankrike og Ludvig XII av Frankrike. Hun var Frankrikes regent ved ektefellens fravær i lange perioder.

## Liv og virke
### Bakgrunn
Anna var datter av Frans II av Bretagne og Margareta av Foix. Ved farens død i 1488 ble hun regjerende hertuginne i det selvstendige hertugdømmet Bretagne. Frankrike ønsket at Bretagne skulle slås sammen med Frankrike og for å forhindre at det sluttet seg til et annet land gjennom hennes fremtidige giftermål med en annen monark ble landets hovedstad beleiret av franske tropper i 1490. Beleiringen forårsaket nød blant befolkningen som overtalte henne til å kapitulere. 

### Ekteskap med kong Karl VIII av Frankrike
I 1491 giftet hun seg med Karl VIII av Frankrike. I ekteskapet fikk hun fire barn som alle døde som spedbarn. Da ektefellen var i krig i Italia i 1494-95 var hun Frankrikes regent. Ektefellen døde i 1498. 

### Ekteskap med kong Ludvig XII av Frankrike
I 1499 giftet hun seg med ektefellens etterfølger, Ludvig XII av Frankrike. I ekteskapskontrakten ga hun Bretagne store privilegier. Hun utøvet i tillegg stor innflytelse over ektefellens regjering. Anna av Bretagne var dypt religiøs og oppdro sine barn i den strengeste tro, men hun lot også bygge Frankrikes første ubefestete praktpalass og det var i hennes tid det franske hoffet fikk det raffinement som senere gjorde det berømt. 

Hun var Frankrikes regent ved ektefellens fravær i Italia 1499–1503 og 1509–1513 og var dermed Frankrikes reelle hersker i åtte av hans seksten år lange regjeringstid, og hun ble kalt «Dronningregenten». 

Anna fortsatte også aktivt og engasjert å regjere Bretagne som en selvstendig stat fra Frankrike. Hun forsøkte å bevare Bretagnes selvstendighet ved å gifte bort datteren med en utenlandsk monark,  men dette mislyktes og datteren ble gift med neste franske monark, noe som innebar at det Bretagne ble arvet av det franske kongehuset og ble en del av Frankrike.  

Etter Annas død arvet datteren Claude Bretagne, men hun styrte aldri i realiteten. 

## Barn med Karl VIII
* Charles-Orland (1492–1495)
* Charles (1496–1496)
* François (1497–1498)
* Anne (1498–1498)

## Barn med Ludvig XII
* Claude av Frankrike (1499–1524; gift med Frans I av Frankrike)
* Renée (1510–1575; gift med Ercole II d'Este)

## Referanser


## Eksterne lenker
* 
* Biografi hos The Peerage
Solo album

***Solo album*** er et musikkalbum med Ivar Gafseth, utgitt i 1978. Dette er hans hittil siste soloalbum.

## Sporliste

# «Preludium» (Ivar Gafseth)
# «Privatfest» (Gafseth/Bollingmo)
# «De lange timer» (Gafseth/Bollingmo)
# «E6» (Ivar Gafseth)
# «Midtsommernatt på Trondheim Boulevard» (Gafseth/Bollingmo)
# «Universet vet» (Gafseth/Bollingmo)
# «Something's Comin'» (Gafseth/Knutsen)
# «The Wind Is Softly Weeping» (Gafseth/Knutsen)
# «There's a Song» (Gafseth/Knutsen)
# «Blue Lady» (Gafseth/Knutsen)
# «The Day of My Life» (Gafseth/Bollingmo)
# «Postludium» (Ivar Gafseth)
## Medvirkende
### Musikere
* Ivar Gafseth - vokal, piano, orgel, clavinet, vibrafon, trekkspill, kazoo, cabasa, treblokk, vibraslap, tamburin, synth, låtskriver, arrangement, produsent
* Gunnar Andreas Berg - gitarer, banjo 
* Bård Svendsen - steelgitar 
* Bjørn Nessjø - bassgitar 
* Carl Haakon Waadeland - trommer, triangel, fingercymbaler 
* Asmund Bjørken - altosaksofon 
* Trondheim Symfoniorkester - strykeinstrumenter 
* Tove Knutsen - kor, låtskriver 
* Trondheim Kammerkor - kor 
### Øvrige medvirkende
* Roger Valstad - produsent 
* Christian Schreiner - tekniker
* Rune Nordal - tekniker 
* Roar Øhlander - fotograf 
* Knut Holmstad - maling 
* Tor Bollingmo - maling, låtskriver
## Eksterne lenker
* Solo album
Alantrotslekta

se egen seksjon

**Alantrotslekta** (*Inula*) er ei stor slekt i kurvplantefamilien med ca. 80 arter totalt. 

De er som regel flerårige urter med jordstengel. Mer sjeldent kan de være ett- eller toårige urter eller små busker. Bladene sitter spredt. Kurvene sitter enkeltvis, eller i halvskjermer eller topper. Blomstene er gule med smale, hunlige tungekroner og tvekjønnede skivekroner.

Alantrotslekta er utbredt i tempererte og subtropiske strøk i den gamle verden. Med slektas nåværende omfang er det ingen arter som vokser naturlig i Norge. Krattalant vokser vilt i Norge og ble tidligere regnet hit, men er nå flyttet til ei annen slekt, krattalantslekta (*Pentanema*).

Alantrot (*Inula helenium*) er en gammel medisin- og hageplante som er forvillet noen steder i Norge.

## Noen arter
* *Inula acaulis* – østlige Anatolia, vestlige Transkaukasia
* *Inula candida* – Hellas inkludert Kreta
* alantrot (*Inula helenium*) – sørøstlige Europa, Vest-Asia, Vest-Sibir; forvillet andre steder
* kjempealant (*Inula magnifica*) – Kaukasus
* *Inula racemosa* – fra Afghanistan til sentrale Kina
* *Inula royleana* – Pakistan, vestlige Himalaya

## Arter som tidligere ble regnet til ''Inula''
* lodnealant (*Inula britannica*) → *Pentanema britannica*
* ugrasalant (*Inula conyzae*)  → *Pentanema squarrosum*
* *Inula crithmoides* → *Limbarda crithmoides*
* sverdalant (*Inula ensifolia*) → *Pentanema ensifolium*
* *Inula germanica* → *Pentanema germanicum*
* *Inula graveolens* → *Dittrichia graveolens*
* *Inula helvetica* → *Pentanema helveticum*
* *Inula hirta* → *Pentanema hirtum*
* *Inula paniculata* → *Monactinocephalus paniculatus*
* *Inula heterolepis* → *Pentanema verbascifolium*
* krattalant (*Inula salicina*) → *Pentanema salicinum*
* *Inula rhizocephala* →  *Pentanema rhizocephalum*
* *Inula shirensis* → *Monactinocephalus shirensis*
* *Inula spiraeifolia*  → *Pentanema spiraeifolium*
* *Inula viscosa* → *Dittrichia viscosa*

## Litteratur
* 
* 
* 
* 
* 

## Eksterne lenker
*
Kristoffer Stensrud

**Johan Kristoffer Cappelen Stensrud** (født 11. oktober 1953 i Trondheim, død 18. september 2021) var en norsk aksjeforvalter, gründer  og medeier i Skagenfondene. Han studerte økonomi ved Copenhagen Business School. Han startet sin karriere som sjef analytiker i Børsinformation i 1979. I 1983 ble han porteføljeforvalter i samme selskap. I 1985 ble han analytiker og utenlandsansvarlig i Stafonds, denne jobben hadde han i fire år. I 1990 ble han analyseleder  i  Carnegie-Jensen.  

I 1992 ville vennen Tor Dagfinn Veen kjøpe fondsforvaltningsdivisjonen til SR-bank. Han fikk avslag, og dette førte til Stensrud og Veen ville forsøke å starte et eget fondsselskap. De sendte søknad til Kredittilsynet i september 1993. De fikk tillatelse til å starte i november samme år. Den 1. desember 1993 stiftet han sammen med Veen og Åge K. Westbø Skagen Vekst. Opprinnelig besto fondet av investeringer til et 20-talls stavangerkunder. Kristoffer Stensrud hadde i tillegg til økonomiske utdannelse med seg sin erfaring fra restaurantbransjen. Han ønsket å innføre gjestfrihet i finansbransjen som han hadde som motto fra tidligere yrkeserfaring. Dette sammen med filosofien om de tre U'er. Skagen skulle satse på selskap som var  Undervurderte, Underanalyserte og Upopulære.  

Han ble den første administrerende direktør i Skagenfondene, en stilling han hadde frem til 2002. Da ble han Investeringsdirektør. Denne stillingen hadde han frem til 2007, da ble han forvalter i vekstmarkedsfondet Skagen Kon-Tiki.

Stensrud startet opp Lervig Aktiebryggeri i 2003, og eide per 2014 fortsatt 67% av bryggeriet.

## Utmerkelser
* 2009: Årets stjerneforvalter i vekstmarkedsfond. Morningstar/Dagens Industri

## Referanser


## Kilder
* Citywire om Kristoffer Stensrud
* www.morningstar.no om Kristoffer Stensrud
Hillesøya

**Hillesøya** er ei øy i Tromsø kommune i Troms.  Hillesøya ligger like vest for Store Sommarøya. Det er broforbindelse mellom disse øyene og bebyggelsen på begge er en del av fiskeværet og tettstedet Sommarøy.

## Referanser
Guy Nixon

**Guy Nixon** var en britisk skiløper. Han deltok i ski-VM i 1931, og hadde også den britiske lengderekorden i skihopping.

Under universitetskampen på ski mellom Cambridge og Oxford i St. Moritz i desember 1928 vant han slalåmrennet og tok andreplass i utfor og tredjeplass i skihopping. I 1930 vant han universitetskampen sammenlagt. Samme år var han på det britiske laget som ble nummer 2 i de internasjonale studentlekene i Davos.

Nixon, Percy Legard og Colin Wyatt deltok i VM på ski i Oberhof i 1931, der Nixon ble nummer 60 av 73 deltakere i spesielt hopp og nummer 34 av de 47 som fullførte i kombinert. Nixon, Legard og Wyatt var de første britene som hoppet over 50 meter på ski. Under oppvisningshopping etter et internasjonalt renn i Bolgenschanze i Davos 24. februar 1931, like etter VM, satte Guy Nixon britisk rekord med 62 meter, en rekord som sto helt til Eddie Edwards begynte å hoppe på 1980-tallet. I det samme rennet satte Sigmund Ruud (Norge) verdensrekord med 81,5 meter.

## Referanser


## Kilder
*Tim Ashburner: *The history of ski jumping*. Quiller Press, Wykey, Shrewsbury 2003. ISBN 1-904057-15-2, s. 58-59, 68-71, 75
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 149
*Skisprungschanzen-Archiv: Davos (besøkt 2. november 2012)
*Skisprungschanzen-Archiv: The worst jumper of all times? (8. april 2006, besøkt 2. november 2012)
City Vision

***City Vision*** er et musikkalbum med Sidsel Endresen og Jon Eberson Group, utgitt i .

Albumet vant Spellemannprisen i  i klassen produsent/opphavsmann/arrangør.

## Sporliste
# «This Is Your Life»
# «My Mind's on You»
# «We Were the Ones»
# «In a Pessimistic Mood»
# «How Come»
# «Visions»
# «When You Don't Believe»
# «Potential Love Song»
# «Second Hand»
# «Friday Afternoon»
# «Paint That Rainbow»

## Referanser


## Eksterne lenker
*
Jack Kevorkian

**Jack Kevorkian** (1928–2011) var en armensk-amerikansk patolog, maler, komponist og musiker.

Han er kjent som eutanasi-aktivist (assistert selvmord-aktivist), og hjalp minst 130 syke mennesker med å ta sitt eget liv. Han ble i 1999 dømt for forsettlig drap, da han i ett tilfelle selv injiserte pasienten slik at han døde. Han gjorde dette for å utfordre den amerikanske lov ved å få en sak som han trodde han ville vinne, noe han ikke gjorde.  Straffen ble 10–25 års fengsel. Han ble sluppet ut på prøve 1. juni 2007 etter å ha overbevist fengselsmyndighetene at han kun hadde måneder igjen å leve grunnet hepatitt C-virus.

Kevorkian ble kjent under navnet «*Dr. Death*» («Doktor Død»), og var på forsiden av noen av de største tidsskriftene i USA, blant annet *[[Newsweek]]* og ''Time''. Han ble blant annet intervjuet av Barbara Walters og Mike Wallace i *[[60 Minutes]]*. I sistnevnte ble det vist opptak der han selv tar livet av Thomas Youk, som han senere ble dømt for.

I 2010 kom filmen *[[You Don't Know Jack]]* som handler om Jack Kevorkian og hans eutanasi-engasjement. Al Pacino har rollen som Kevorkian, og Susan Sarandon har rollen som vennen Janet Good.

## Musikalsk karriere
Kevorkian var en jazzmusiker og komponist. I 1999 ga den Genève-baserte foreningen Exit dirigenten David Woodard i oppdrag å forberede Kevorkians orgelverk for blåseensemble.

## Referanser


## Eksterne lenker
* 
* 
*
Pancheshwar-prosjektet

**Pancheshwar-prosjektet** er et reguleringsprosjekt for flomkontroll og vannkraftproduksjon på grensen mellom India og Nepal. Det skal demme opp elva Sarda (Mahakali) i Himalaya på fire steder nær hverandre, alle like øst for byene Champawat og Tanakpur og helt øst i distriktet Champawat i delstaten Uttarakhand, India. Utbyggingsstedet ble identifisert 1956–62 og en avtale mellom India og Nepal inngått i 1984. Ved Mahakali-avtalen 12. februar 1996 ble utbyggingsplanene ratifisert mellom de to landene.

Anleggene som planlegges utbygd regnet ovenfra i elva, med øvre demning plassert 2,5&nbsp;km nedenfor samløpet mellom Sharda og sideelven Sarju, er:

****Pancheswar-demningen*** – steinfyllingsdam 2,5&nbsp;km nedenfor Sarju-samløpet, 293 – 315 m høy, reservoar 65&nbsp;km langt med volum 6&nbsp;000 mill. m³, nedbørsområde 12&nbsp;100&nbsp;km², kraftverksytelse 6&nbsp;480 MW. 
****Rupali Gad-demningen*** – Nepals foretrukne reguleringsdam 25&nbsp;km nedenfor Pancheshwar-lokasjonen og nedenfor Rupali Gad-samløpet, 83 m høy, reservoar 65&nbsp;km langt med volum 70 mill. m³, kraftverksytelse 240 – 500 MW.
****Poornagiri-demningen*** – Indias foretrukne reguleringsdam 37&nbsp;km nedenfor Rupali Gad-lokasjonen og 7&nbsp;km nedenfor Rangoon Khola-samløpet, som skal regulere vannførselen fra de to øvre demningene to alternativer. Alternativer med ytelse 1&nbsp;020 MW eller 4&nbsp;400 MW.
****[[Tanakpur-demningen]]*** – barriere (barrage) 25&nbsp;km nedenfor Poornagiri-demningen, påbegynt i 1988 og ferdigstilt i 1993. Har et vannfall på 24 meter, kraftytelse 120 MW med 3 x 40 MW turbiner. Årsproduksjon 448 GWh. Ikke direkte knyttet til prosjektet.

Om lag 20&nbsp;km nedenfor Tanakpur-demningen følger så *[[Sharda-demningen]]* (Sharda Barrage), som ble bygget på 1920-tallet. Her starter også Shardakanalen som leder elvevann i en vestlig alternativ kanal for irrigasjonsformål.

Utbyggingen vil berøre 19&nbsp;700 mennesker i 60 landsbyer.

## Eksterne lenker
* Hydro Electric Power Plants - «History of Pancheshwar Dam» - fra *Hydropowerstation.com*, besøkt 23. juli 2010.
* Design of Hydraulic Structures – Central Water Commission, India, besøkt 23. juli 2010.
Edøya (Tromsø)

**Edøya** er ei øy i Tromsø kommune i Troms.  Edøya ligger ytterst i Malangen, vest for Sommarøy og Brensholmen.

## Referanser
Exile (album)

***Exile*** er et musikkalbum med Sidsel Endresen, utgitt i 1994. Det ble innspilt 1993 i Rainbow Studio i Oslo, Jan Erik Kongshaug sto for opptakene. Alle sangtekstene er skrevet av Sidsel Endresen.

## Sporliste

# «Here the Moon»
# «Quest»
# «Stages I, II, III»
# «Hunger»
# «Theme I»
# «Waiting Train»
# «The Dreaming»
# «Dust»
# «Variation III»
# «Theme II»
# «Exile»

## Musikere
* Sidsel Endresen – vokalist
* Django Bates – piano, tenorhorn
* Nils Petter Molvær – trompet
* Jon Christensen – trommer, perkusjon
* Bugge Wesseltoft – keyboards
* David Darling – cello
Duplex Ride

***Duplex Ride*** er et musikkalbum med Sidsel Endresen og Bugge Wesseltoft, utgitt i 1998. Dette er duoens andre plate.

På spor som «Pennywhistle Poem» begir duoen seg over i ambient sjangeren.

## Sporliste

# «Singles»
# «Fifty Ways Leave Your Lover»
# «And Later, Rain»
# «You Call Me»
# «River»
# «Duplex Ride»
# «Six Minutes So»
# «Trying Times»
# «Pennywhistle Poem»
# «Okay»
# «Epilogue»

## Eksterne lenker
*
Nightsong

***Nightsong*** er et musikkalbum med pianist Bugge Wesseltoft og sanger Sidsel Endresen, utgitt i 1995. Tittelsporet har innlagt og på subtilt vis oppdatert en linje fra en irsk sang.

## Sporliste

# «Chain of Fools»
# «Full Moon – High Noon»
# «I Think It's Gonna Rain Today»
# «Every Moment»
# «A Brand New Song»
# «Is Somewhere Out There»
# «To Treat Love Lightly»
# «The Lady Is a Tramp»
# «Psalm»
# «Nightsong»

## Referanser


## Eksterne lenker
* «Spiller på Moldejazz 14. – 19. Juli 2014», omtale av Wesseltoft og Endresen, og albumet, *Radioludo*
* «Primary Instrument: Vocalist», omtale av Sidsel Endresen hos *Allaboutjazz*
Undertow

***Undertow*** er et musikkalbum med Sidsel Endresen, utgitt i 2000.

## Sporliste

# «Western Wind»
# «Angel»
# «Distances»
# «Undertow»
# «Dododo»
# «You Cover Time»
# «Blessed Instant»
# «Travelling Still»